Neiva
Neiva (isp. Neiva) – miestas Kolumbijoje, kalnų slėnyje prie Magdalenos upės ir jos intakų (Seibaso ir Oro), 442 m aukštyje. Huilos departamento centras. Upių uostas, oro uostas. Išvystyta tekstilės pramonė. Skrybėlių-panamų gamyba ir eksportas. Prekyba žemės ūkio produktais (daugiausia kava). Apylinkėse auginama medvilnė, ryžiai, kukurūzai, kava, kakava, veisiami galvijai, arkliai, kasami fosforitai. Neiva – turistinis centras. Mieste išlikę kolonijinės architektūros pastatų.